muutuste aeg! pildil on uue kodu vannituba. roosad või rohelised  rätikud? nartsissid või tulbid?  teisel pildil köök. elektriline või toore jõu abil töötav pipraveski? mis sobiks sellise sisustusega?  muutusi on veel. aga mu ainus võimalus, end huvitavaks teha on see, kui ma sest midagi väga üles ei kirjuta.    muidu momendist ka. need ahvid saatsid mu vanamehe nädalaks monaakosse. poleks pidanud.  täna oleksin küll hetkeks oma nädalajagu kestnud mustast maailmalõpumeeleolust valguslaiku sattunud aga näe, ei sattunud. läksin peebiga linna kohvikusse  ja raamatukokku ja pidin kohtuma ka oma pai antsukesega. tammsaare pargis lauldi jeesusest ja kuna igasugune kontsert peebile meeldib, siis peatusime hetkeks. pargis uitsetava vihma käes olid ainult õnnest ja õndsusest oimetud kogudusenoored, salk tuikuvaid joobareid ja käputäis sassis narkareid. seisis inime omal jalal või mitte, sai ta elu mõtte olemasolu võimalikkusest teavitava paberi näppu. minu peebi arvas, et see on kontserdi pilet ja jättiski selle endale. magama minnes hoidis käeski.  ehk  tasuks sedel läbi lugeda ja kirikuriided välja otsida? võibolla seal kirikus kohtaksin teistsuguseid tüüpe kui need, kellega olen pidanud viimasel ajal asju ajama. olen muutumas selleks mutiks, kes trammis vihaselt pomiseb: sitapead!! sitapead!! minge te kõik ..!  ühe käega ajan saia suust sisse, teine tõmbleb niisama süles.